《新秋寄怀顾顾山孝兼》
清代·沈梧

一年容易秋风起，两地相思两不知。鸿爪空留泥上雪，驹光催作鬓边丝。

他乡落寞皆无妇，故国遥怜各有儿。休笑还家消息断，捣衣声里忆归期。

作者简介：沈梧(1823—1887)，一作沈吾。字旭庭，号古华山农，又号九龙山樵。清无锡人。工诗词，善书法，精丹青。咸丰间游幕京师。著有《蓉湖渔笛词》。收藏甚富，所作山水，有士大夫气，无刻画痕。撰有《石鼓文定本》、《汉武梁祠画象考证》。诗作散失良多，后人将其诗搜罗撰刻一册为《古华山馆劫余稿》。